Ευχρηστία Ιστοτόπων: Επίδραση των χαρακτηριστικών της προσωπικότητας του χρήστη στα αποτελέσματα της μεθόδου ταξινόμησης καρτών
Creators: name: Παμπουκίδου, Στυλιανή Νεόφυτου
Publisher: name: Aristotle University of Thessaloniki
Year: 2023
Subjects: Πληροφοριακή Αρχιτεκτονική
Ταξινόμηση καρτών
Αλληλεπίδραση Ανθρώπου Υπολογιστή
Information Architecture
Card Sorting
Human-Computer Interaction

description: Η Ταξινόμηση Καρτών (Card Sorting) είναι μία μέθοδος που χρησιμοποιείται για τη δημιουργία ή την αξιολόγηση Πληροφοριακών Αρχιτεκτονικών (Information Architectures), με στόχο τη βελτίωση της ευχρηστίας τους. Στην ταξινόμηση καρτών συμμετέχουν άτομα που αποτελούν αντιπροσωπευτικούς χρήστες των αρχιτεκτονικών. Σκοπός της παρούσας εργασίας είναι η μελέτη της επίδρασης των χαρακτηριστικών της προσωπικότητας των χρηστών (εξωστρέφεια, συναισθηματική σταθερότητα, συγκαταβατικότητα, ευσυνειδησία και δεκτικότητα στην εμπειρία) στην ικανότητα της μεθόδου να υποστηρίζει τη δημιουργία εύχρηστων πληροφοριακών αρχιτεκτονικών. Στο πλαίσιο της εργασίας πραγματοποιήθηκαν δύο μελέτες, με 82 και 30 συμμετέχοντες αντίστοιχα. Στην πρώτη μελέτη, οι συμμετέχοντες συμπλήρωσαν το ερωτηματολόγιο Big-five Trait Test και ολοκλήρωσαν την ταξινόμηση καρτών για έναν ιστότοπο με θέμα «Ταξίδια και τουρισμός». Για τη δεύτερη μελέτη, δημιουργήθηκαν δέκα πληροφοριακές αρχιτεκτονικές, δύο για καθένα από τα πέντε χαρακτηριστικά προσωπικότητας. Η πρώτη αρχιτεκτονική δημιουργήθηκε από τις ταξινομήσεις των ατόμων με χαμηλή βαθμολογία στο κάθε χαρακτηριστικό και η δεύτερη από τα άτομα με υψηλή βαθμολογία. Στη δεύτερη μελέτη, αξιολογήθηκε η ευχρηστία αυτών των δέκα πρωτοτύπων. Τα αποτελέσματα της έρευνας έδειξαν ότι η αρχιτεκτονική χαμηλής εξωστρέφειας είναι στατιστικά σημαντικά πιο αποτελεσματική από την αρχιτεκτονική υψηλής εξωστρέφειας. Η αρχιτεκτονική χαμηλής συναισθηματικής σταθερότητας είναι στατιστικά σημαντικά πιο αποτελεσματική από την αρχιτεκτονική υψηλής συναισθηματικής σταθερότητας. Η αρχιτεκτονική υψηλής συγκαταβατικότητας είναι στατιστικά σημαντικά πιο αποτελεσματική, εύκολη στη χρήση και προσφέρει περισσότερη ικανοποίηση σε σχέση με την αρχιτεκτονική χαμηλής συγκαταβατικότητας. Οι δύο αρχιτεκτονικές που προέκυψαν για το χαρακτηριστικό της ευσυνειδησίας δεν είχαν στατιστικά σημαντική διαφορά στις μετρικές που εξετάστηκαν. Η αρχιτεκτονική υψηλής δεκτικότητας στην εμπειρία ήταν στατιστικά σημαντικά πιο αποτελεσματική, αποδοτική, εύκολη στη χρήση και προσέφερε περισσότερη ικανοποίηση σε σχέση με την αρχιτεκτονική χαμηλής δεκτικότητας στην εμπειρία.
description: Card Sorting is a popular method for creating or evaluating Information Architectures (IAs). Card sorting studies involve participants who are representative users of the IAs. This thesis aims to examine the effect of participants’ personality traits (extraversion, emotional stability, agreeableness, conscientiousness and openness to experience) on the method's ability to support the creation of usable IAs. To this end, two studies were conducted, the first one involved 82 participants and the second study 30 participants. In the first study, participants completed the Big-five Trait Test questionnaire and a card sorting study for a 'Travel and Tourism' website. For the second study, ten IAs were created, two for each of the five personality traits; one from the low scoring participants’ sortings and one from the high scoring participants’ sortings. The second study evaluated the usability of these ten prototypes. The study results showed that the low extraversion IA is statistically significantly more effective than the high extraversion IA. The low emotional stability IA was significantly more effective than the high emotional stability IA. The high agreeableness IA was more effective, easy to use and provides significantly more satisfaction than the low agreeableness IA. The usability of the two IAs for the low and high conscientiousness did not differ significantly. The high openness to experience IA was significantly more effective, efficient, easy to use and provided greater satisfaction than the low openness to experience IA.